Sajóvelezd   Község Önkormányzat Képviselő-testülete
4/2015. (III.23. )önkormányzati rendelete
A település belterületén keletkezett  avar és kerti hulladék nyílttéri égetéséről
Sajóvelezd Község Önkormányzat képviselő-testülete (továbbiakban: képviselő-testület) a Magyarország Alaptörvénye 32. cikkének (2) bekezdésében meghatározott feladatkörében eljárva  és a környezet védelmének általános szabályairól szóló 1995. évi LIII. törvény 48.§ (4) bekezdés b) pontjában kapott felhatalmazás alapján a következőket rendeli el.

Általános rendelkezések
                                                                       1.§ 

A rendelet célja az avar és kerti hulladékok nyílttéri égetésére vonatkozó olyan szabályok megállapítása, melyek adott körülmények között a levegő tisztaságának védelmét elvárható és betartható módon biztosítják, ezzel elősegítve a társadalmi együttélés szabályainak betartását, egymás szükségtelen zavarásának csökkentését.
                                                                        2.§ 

A rendelet hatálya Sajóvelezd község közigazgatási  belterületére  terjed ki.
                                                                        3.§ 

A rendelet hatálya minden természetes és jogi személyre, jogi személyiséggel nem rendelkező szervezetre kiterjed.

Értelmező rendelkezések
                                                                        4.§ 

A rendelet alkalmazása szempontjából avar és kerti hulladék: a kert használata során keletkező és további hasznosításra nem kerülő növényi maradvány (fű, falomb, kaszálék, nyesedék, gyökérmaradvány, szár, levél, és egyéb növényi maradványok; továbbiakban együtt: kerti hulladék).
A kerti hulladék égetésének szabályai
                                                                         5.§ 

(1) Az  égetés kizárólag szélcsendes időben, a tűzvédelmi jogszabályok szigorú betartásával, nagykorú személy folyamatos felügyelete mellett, az égetendő kerti hulladék száraz állapotában, a környezet, illetve a környezetben élő lakók zavarása nélkül végezhető, kialakított tűzrakó helyen.
(2) A tűzrakó helyet épülettől és egyéb éghető anyagtól olyan távolságra kell elhelyezni, hogy arra veszélyt ne jelentsen. 
(3) Lábon álló növényzet, tarló és nagy mennyiségű füstöt termelő nedves kerti hulladék égetése tilos.                                                                

(4) Az égetés során a helyben (telken belül, illetve azt határoló közterületen) keletkezett avar és kerti hulladék semmisíthető meg. Az égetés folyamatának gyorsítására éghető folyadék, (pl. benzin, gázolaj, stb.) légszennyező, vagy bűzös segédanyag nem használható.
(5) Az égetést telken belül kell végrehajtani, közterületet e célra igénybe venni tilos.
(6) Az égetendő kerti hulladék nem tartalmazhat kommunális, ipari eredetű, vagy veszélyes

hulladékot (pl. műanyagot, gumit, vegyszert, festéket, vagy ezek maradékait).
Az égetés időpontja
                                                                     6.§

(1) A kerti hulladék nyílttéri égetése kizárólag szeptember 15. és november 30. és február 1. és április 30. közötti időszakban, hétköznapokon  (amennyiben az nem ünnepnap) 11.00 órától 15.00 óráig,valamint 20.00-21.00 óra között  megengedett, más napon és időpontban az égetés tilos.

(2) Tilos az égetés párás, ködös, esős, erősen szeles időjárás esetén.

(3) Az (1) bekezdésben megjelölt időpontban sem végezhető égetés a település területére is

érvényes, központilag elrendelt tűzgyújtási tilalom ideje alatt.
Záró rendelkezés
                                                                    7.§  

